Par atbilžu sniegšanu atklātā konkursā

“Ēdināšanas pakalpojuma sniegšana RP SIA

“Rīgas satiksme” darbiniekiem”

identifikācijas Nr. RS/2024/6

Rīgas pašvaldības sabiedrības ar ierobežotu atbildību „Rīgas satiksme” Iepirkuma komisija (turpmāk – Pasūtītājs) iepirkuma gaitā no iespējamā pretendenta ir saņēmusi lūgumu sniegt atbildes uz šādiem jautājumiem:

**1.jautājums:**

Vai 4 sezonu ēdienkartes ir jāiesniedz katrā sezonā vienai dienai vai vienai nedēļai (precizēju 5.dienām), jo nolikumā ir norādīta dažāda informācija?

**Atbilde:**

Pasūtītājs paskaidro, ka komplekso pusdienu piedāvājumam Nr.1 un Nr.2 jāiesniedz 4 nedēļu ēdienkartes – 1 nedēļa katrai sezonai, savukārt papildpiedāvājumā jāiesniedz 4 sezonu (gadalaiku) ēdienkartes 4 dienām - katram gadalaikam 1 dienas ēdienkarte un pats pretendents izvēlas kurām 4 nedēļas dienām no 5 dienām ēdienkartes iesniegt.

**2.jautājums**

Piedāvājot papildpiedāvājumu nolikuma 3 pielikuma punktos 3.1-3.8. pievienotie piedāvājumi arī jāpiedāvā 4 sezonām un cik dienām?

**Atbilde:**

Pasūtītājs paskaidro, ka papildpiedāvājumā jāiesniedz 4 sezonu (gadalaiku) ēdienkartes 4 dienām - katram gadalaikam 1 dienas ēdienkarte.

Papildus informējam, ka veikti grozījumi atklāta konkursa nolikuma 3.pielikuma tabulas 3. punkta kolonnā “Piedāvājums”, izsakot to šādā redakcijā “Skatīt iesniegto piedāvājumu (4 dienu ēdienkartes)”.

**3.jautājums:**

Vai visiem piedāvātajiem ēdieniem jāiesniedz tehnoloģiskās kartes vai var iesniegt tikai TK komplekso pusdienu piedāvājumam Nr.1 un Nr.2?

**Atbilde:**

Pasūtītājs paskaidro, ka tehnoloģiskās kartes jāiesniedz tikai komplekso pusdienu piedāvājuma Nr.1 un Nr.2. 4 nedēļu ēdienkartēs (1 nedēļas ēdienkarte katram gadalaikam (sezonai)) piedāvātajiem ēdieniem, papildpiedāvājumam tehnoloģiskās kartes nav jāiesniedz. Vēršam uzmanību, ka saimnieciski izdevīgākā kritērijā par sezonalitāti (nolikuma punkts 3.2.) vērtēs tikai 3 gadalaiku ēdienkartes (vasara, rudens un ziema), jo pavasarī vietējie sezonas augļi un dārzeņi par konkurētspējīgām cenām vēl nav pieejami. Savukārt, pavasara ēdienkarte automātiski iegūs 1 punktu, neatkarīgi no tā, cik tā būs izmantoti pieejamie pavasarī augļi un dārzeņi, jo pavasarī ir maza sezonālo produktu pieejamība, kā arī augstas šo produktu cenas.

*Vēršam uzmanību, ka 26.03.2024. tika sniegtas atbildes uz līdzīgu jautājumu:*

*5.jautājums: Vai pretendentam, kurš savā piedāvājumā, pie produktu rindā pie gadalaiku ēdienkartē, kad produkts tiks izmantots (vasaras, rudens, ziemas) – norāda trīs gadalaikus ir priekšrocības pret pretendentu, kas norāda pie konkrēta produkta tikai vienu gadalaiku? Ja priekšrocības ir, lūdzu paskaidrot, kā tas tiek vērtēts.*

**Atbilde:**

*Lai nopelnītu papildu punktus, svarīgi, lai katrā no 3 (trīs) gadalaiku ēdienkartēm būtu izmantoti vismaz 6 produkti no 3.3. tabulas (MS Excel) saraksta, tad ēdienkarte saņem 1 punktu. Ja pie katra konkrēta produkta ir tikai 1 gadalaiks, tad jābūt izmantotiem vismaz 18 produktiem. Tas, vai pie produkta ir norādīti vairāki gadalaiki, nav būtiski. Garšaugi (sīpoli, ķiploki, utt.) var būt izmantoti visu gadalaiku ēdienkartēs.*

Kopsavilkumā:

1. Komplekso pusdienu piedāvājumam Nr.1 un Nr.2 jāiesniedz - 4 nedēļu ēdienkartes - katram gadalaikam 1 nedēļas ēdienkarte un katram ēdienam tehnoloģiskā karte;
2. Iesniedzot papildpiedāvājumu, ir jāiesniedz 4 dienu ēdienkarte; katrai sezonai (gadalaikam) 1 dienas ēdienkarte. Tehnoloģiskās kartes nav jāiesniedz.

Iepirkumu komisijas priekšsēdētāja Karīna Meiberga